Зыщывмыгъэгъупщэ
Ди бзылъхугъэ гуейхэ,
Губгъуэм щылэжьахэ,
Хэку зауэшхуэ иным химыгъэщIэфа.
Зи бгыр щIэкъузауэ
ЦIыкIухэр дызыпIахэр,
Зауэми Iухьахэм псэ яхуэхъуфа.
Фымыгъуэтт псэхупIэ тыншу
сыхьэт ныкъуэ,
Дыгъэр къыщIэмыкIыу губгъуэм
фынэсыфт.
КъывгурыIуэт хэти дэ дызыхуэныкъуэр,
ПхъэIэщэкIыр фIыгъыу жэмхэм фривэфт.
Тщыгъупщакъым хэти фэ фи нэгу
щIэкIахэр,
Фи щIалэгъуэ дахэр гъатхэ уэсу ткIуаи.
ФIыуэ флъагъу щхьэгъусэу зауэм
IукIуэдахэм
ФаIумыщIэжыфу щхьэкIуэ тхылъ
къэкIуаи.
Сыт хуэдиз гукъеуэ фи гум
дэвгъэхуахэр,
Сыт хуэдиз бэлыхьи фи псэм ишэча.
Къремыхъу зэгуэрым фэ фи нэгу
щIэкIахэр,
Сэ фэрауэ собжыр псори зылъэкIар.
Щрырет мамыру уафэ къащхъуэ
лъагэр.
ИрегуфIэ щIэблэр махуэ къэсыхун,
Къэзымыгъэзэжауэ зауэм IукIуэдахэр
Зыщывмыгъэгъупщэ хэти псэухун.
Тут Михаил,
КъШР-м и цIыхубэ усакIуэ.
Къэрэшей-Шэрджэс, Хьэбэз къуажэ.
